Hvis du skal i kontakt med Aalborg Politi skal du i øjeblikket ikke ringe 114. Fredag sidst på eftermiddagen er forbindelsen således røget, og det er ikke muligt at komme igennem på linjen. I stedet opfordrer vagtleder Åge Pedersen folk til at ringe 112. Men kun hvis det er presserende. Ellers skal man vente, til linjerne igen fungerer. - Hvis man ringer 114 kommer er der formentlig optaget. Men man kommer ikke igennem, og vi har haft kunder, der har ventet i både 20 og 40 minutter, siger Åge Pedersen. - Vi ved ikke hvor problemet ligger, men vi er i gang med, at tilkalde teknikere, så vi kan finde ud af det, siger han. - I hastende tilfælde, så skal man ringe 112 og så bliver man stillet igennem Ellers må man vente, til telefonerne virker igen. /ritzau/

Referat:
Aalborg Politi kan fredag eftermiddag ikke kontaktes via 114. Har man akut brug for hjælp skal man ringe 112.